Kapusokat is tesztel az ETO
Egy szerb kapust, Zlatko Zecevicet, is tesztel az ETO. A szlovén Janez Zavrl megsérült és máris hazautazott. Ma lejátssza elsõ felkészülési mérkõzését a zöld-fehér csapat, az orosz FC Kuban lesz az ellenfél.
A Gyõri ETO FC-nél tovább tart a légiósmustra. Fördõs Nóra, a klub kommunikációs vezetõje a Kisalföldnek elmondta: a múlt héten érkezett külföldi játékosok közül a szlovén Celje belsõ védõje, Janez Zavrl az egyik edzésen bokasérülést szenvedett és már haza is utazott, õ biztos hogy nem lesz a zöld-fehérek labdarúgója. Reménykedhet viszont még Marko Dinjar, a 23 éves, ballábas szerb futballista – Eszéken Babic csapattársa volt – sorsáról a héten dönt Pintér Attila vezetõedzõ.
Érkezett egy szerb kapus is, Zlatko Zecevic, aki 1983-ban született, 191 cm magas és 89 kg. Legutóbb az FK Banat Zrenjaninban védett, korábban az FK Vozdovac és az OFK Beograd hálóõre is volt.
Amennyiben megfelel a próbán, akkor honfitársa, a régóta Gyõrött védõ Szasa Sztevanovic klubtársa lehet.
Ugyancsak erre a posztra vehetõ figyelembe Sánta András, õt a Gyirmót mérkõzéseirõl is ismerhetik a szurkolók. Két litván futballista, a 27 éves csatár, Mindaugas Grigalevicius Vilniusból, az FK Vetra csapatából, a 25 éves kapus, Paulius Grybauskas pedig a román Otelul Galati keretébõl csatlakozott a tesztre érkezettekhez.
A bõcsi Póti Krisztián védõ az NB II-es kerethez került, ahonnan viszont Varga László eggyel feljebb lépett és az elsõ csapatnál kap bizonyítási lehetõséget. Visszatért a REAC-hoz kölcsönadott Kovács Zoltán.
Szerda este 6 órakor a Bécshez közeli Neulengbachban az orosz FC Kuban ellen megkezdi felkészülési mérkõzéseinek sorát az ETO.
labdarúgás nb1foci Gyõri ETO FC